****

**Előterjesztés a Szépasszonyvölgy üzemeltetését ellenőrző**

**tanácsnok beszámolójáról**

* **A Márai Központ** működtetéséről a közgyűlés dönt az előterjesztés szerint. A kulturális programokat az Eger Városi Turisztikai Közhasznú Nonprofit Kft fogja végezni a tervezet szerint. Bízva abban, hogy a rock, a komolyzene és a színházi lehetőségek teret kapnak. A Civil szervezetek épp úgy lehetőséget kapnak rendezvényeik megtartására mint eddig. A megújulás alatt lévő Kalandpark működtetése egyeztetést igényel.
* **A Rendészeti Csoport** tevékenysége az új közlekedési rend kialakításában és felügyeletében nyújt segítséget. Rendszeres ellenőrzéssel a pincék előtti illegális helyfoglalást szűrik ki.
* **Városgondozás Kft**. a szerződésnek megfelelően köztisztasági feladatokat végzett. A közúti jelzőeszközök kihelyezését végezték, majd letakarták az Önkormányzat kérésére. Nyílt árkok és hidak alatt tisztítást végeztek. Javaslom, hogy a Farkas-völgy árok tisztításán túl a bedőlt fák, cserjék teljes kivágását. Ez irányú megrendelést kérem eljuttatni a Városüzemeltetés részéről a Városgondozás Kft.-nek. Nagy esőzés esetén tiszta út legyen a csapadék elvezetéséhez.
* **A Főépítészi Iroda** újabb engedély kiadásokról, vagy azok visszavonásáról nem adott tájékoztatást. Külön kiemelném, a Lépcsős pincesoron történt partfal omlást, mely a nagy esőzés és a rossz víz elvezetés következménye a tufa rétegben. Ezzel kapcsolatos intézkedést a bejárás után Gál Sándor úrral tisztáztuk, megköszönve részére az alapos írásos tájékoztatást. Ez a Vis maior helyzet elkerülhetőbb lenne, ha véglegesen megoldódna a Szépasszony völgy utcai ház vízelvezetése, mely nem a jelenlegi módon volna kivitelezve. Ne feledjük, a történelmi pincesorokról van szó!
* A völgyből ki és bemenő utak javítása tavasszal lesz ismét aktuális. Remélem forrás megjelöléssel – kérésemre - ami az elmúlt évben szűkös volt. Az új költségvetés nem tekinthet el ettől és a közlekedési rend immár kidolgozott formájának kivitelezésétől sem. Ennek hatékonyságát használat során tudjuk elemezni és változtatni.

Eger, 2023. február 10.

**Tisztelettel:**

Császár Zoltán s.k.  
önkormányzati biztos